ΓΡΑΠΤΗ ΕΡΩΤΗΣΗ E-3070/02

υποβολή: Roberta Angelilli (UEN) προς την Επιτροπή

(25 Οκτωβρίου 2002)

Θέμα: Παραποίηση του Made in Italy

Κατά τα τελευταία έτη το φαινόμενο της παραποίησης ιταλικών προϊόντων μόδας προσέλαβε τρομακτικές διαστάσεις. Μόνο κατά τις δύο τελευταίες επιχειρήσεις της ιταλικής αστυνομίας το περασμένο καλοκαίρι, στο πλαίσιο της επιχείρησηςπό την ονομασία Ελεύθεροι δρόμοι, κατασχέθηκαν 48 000 τεμάχια παραποιημένων ενδυμάτων. Το φαινόμενο αυτό κινδυνεύει να θέσει εκτός αγοράς πολλές ιταλικές επιχειρήσεις που βλέπουν τα κέρδη τους να μειώνονται και χάνουν ποσοστά της αγοράς, με απώλειες που εκτιμώνται από 2 έως 5 εκατομμύρια ευρώ και με απώλεια για το ιταλικό κράτος 8,2 % για το φόρο κύκλου εργασιών και 21,3 % ΦΠΑ.

Συμβαίνει όλο και πιο συχνά να βρίσκονται κοντά στα επίσημα καταστήματα τα ίδια παραποιημένα προϊόντα με τιμές ριζικά κατώτερες.

Από έρευνα της Επιτροπής προέκυψε ότι το φαινόμενο των παραποιημένων προϊόντων που διοχετεύονται στην ΕΕ σημείωσε αύξηση της τάξης του 39 % κατά το χρονικό διάστημα 2000-2001 συνολικής αξίας 2 δισεκατομμυρίων ευρώ.

Υπό το πρίσμα των ανωτέρω ερωτάται η Επιτροπή:

1. Ποια μέσα προτίθεται να χρησιμοποιήσει για τον εντοπισμό των παραποιημένων προϊόντων στα εξωτερικά σύνορα της ΕΕ·

2. Έχουνιοθετηθεί όλα τα προληπτικά μέτρα για την καταπολέμηση της απάτης όπως προβλέπει το άρθρο 280 της Συνθήκης ΕΚ·

3. Έχουν προβλεφθεί πρωτοβουλίες προκειμένου ναπάρξει ενιαία ευρωπαϊκή νομοθεσία όσον αφορά την προστασία της βιομηχανικής και εμπορικής ιδιοκτησίας·

Κοινή απάντησητου κ. Bolkestein εξ ονόματος της Επιτροπήςστις γραπτές ερωτήσεις E-3069/02 και Ε-3070/02

(19 Δεκεμβρίου 2002)

Πράγματι η παραποίηση και η πειρατεία προϊόντων που προστατεύονται από δικαιώματα πνευματικής ιδιοκτησίας αποτελούν σημαντικότατο πρόβλημα τόσο για τους παραγωγούς όσο και για τους καταναλωτές σε ολόκληρη την Ευρωπαϊκή Ένωση.

1. Η Επιτροπή αποδίδει πολύ μεγάλη σημασία στην προστασία των δικαιωμάτων πνευματικής ιδιοκτησίας τόσο στα εξωτερικά σύνορα της Ένωσης όσο και στο εσωτερικό της. Η αύξηση της τάξης του 39 % του αριθμού των παραποιημένων ή πειρατικών προϊόντων που εντοπίστηκαν από τις τελωνειακέςπηρεσίες και περιλαμβάνονται στην έκθεση του 2001, σε συνδυασμό με την ιδιαίτερα μεγάλη ζήτηση από την πλευρά των οικονομικών φορέων, οδήγησε την Επιτροπή να καταρτίσει πρόταση σχεδίου κοινοτικού κανονισμού με στόχο τη βελτίωση των τελωνειακών ελέγχων για την καταπολέμηση της παραποίησης και της πειρατείας στα εξωτερικά σύνορα της Ένωσης.

Εν τω μεταξύ η Επιτροπή συνεχίζει να συνεργάζεται στενά με τα κράτη μέλη και τους κατόχους δικαιωμάτων στους ελέγχους των εξωτερικών συνόρων μέσω επιχειρησιακών ενεργειών.

2. Η Ευρωπαϊκή Υπηρεσία Καταπολέμησης της Απάτης (OLAF) της Ευρωπαϊκής Επιτροπής χειρίζεται το σύστημα τελωνειακών πληροφοριών (SID) όπως αυτό προβλέπεται στον κανονισμό 515/97 σχετικά με την τελωνειακή συνεργασία, και το οποίο θα είναι λειτουργικό από τις 15 Ιανουαρίου 2003 και θα χρησιμοποιηθεί και αυτό για την καταπολέμηση της παραποίησης σε επίπεδο εξωτερικών συνόρων στο πλαίσιο της αμοιβαίας συνδρομής μεταξύ των τελωνειακών αρχών και της OLAF. Η Επιτροπή προτίθεται επίσης να προτείνει έναν κανονισμό για διοικητική συνεργασία μεταξύ όλων των αρμόδιων εθνικών αρχών και της Επιτροπής (OLAF), όπως προβλέπεται στη σφαιρική στρατηγική της Επιτροπής για την καταπολέμηση της απάτης, της 28ης Ιουνίου 2000.

3. Μετά την εκπόνηση, όλα αυτά τα χρόνια, ενός εκτενούς συνόλου νομικών διατάξεων για ουσιαστική νομοθεσία στον τομέα της πνευματικής ιδιοκτησίας (συμπεριλαμβανομένων των ευρεσιτεχνιών, εμπορικών σημάτων, σχεδίων και πνευματικής ιδιοκτησίας), η Επιτροπή μελετά πρόταση για οδηγία εναρμόνισης των μέσων επιβολής του σεβασμού των δικαιωμάτων πνευματικής ιδιοκτησίας στην Ένωση που θα εγκριθεί στις αρχές του 2003. Η πρωτοβουλία αυτή ανακοινώθηκε στο πλαίσιο της ανακοίνωσης της Επιτροπής με τίτλο Η συνέχεια που πρέπει να δοθεί στην Πράσινη Βίβλο σχετικά με την καταπολέμηση της παραποίησης/απομίμησης και της πειρατείας στην εσωτερική αγορά της 30ής Νοεμβρίου 2000(1).

Οι προσπάθειες πρέπει επίσης να στραφούν προς την ευαισθητοποίηση και την κινητοποίηση όλων των παραγόντων καταπολέμησης των εν λόγω φαινομένων, ιδίως σε επίπεδο πρόληψης. Για το λόγο αυτό, η Επιτροπή έχει σκοπό να εξετάσει προσεχώς το εν λόγω θέμα στο πλαίσιο του φόρουμ για την πρόληψη του οργανωμένου εγκλήματος.

(1) COM(2000)789 τελικό.